కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఆ మేకప్‌కు 3 గంటలు.. తమిళంలో మాట్లాడిన అక్షయ్
‘‘నా శరీరమే నాకు దేవాలయం. నేను సూర్యోదయం చూడని రోజంటూ లేదు’’ అంటూ 2.0 ప్రతినాయకుడు, బాలీవుడ్ హీరో అక్షయ్ కుమార్ ఆసక్తికర విషయాలు తెలిపారు.
Samayam Telugu | Updated:
Nov 3, 2018, 03:37PM IST
ఆ మేకప్‌కు 3 గంటలు.. తమిళంలో మాట్లాడిన అక్షయ్
ప్రతిష్టాత్మక చిత్రం ‘2.0’ సినిమాలో ప్రతినాయకుడి పాత్ర పోషించిన అక్షయ్ కుమార్.. శనివారం చెన్నైలోని సత్యం థియేటర్‌లో జరిగిన ట్రైలర్ లాంచ్ కార్యక్రమంలో పాల్గొన్నారు. ఈ సందర్భంగా ఆయన తమిళంలో ప్రసంగించడం ఆకట్టుకుంది. ‘‘నేను తమిళంలో స్పీచ్ రాసుకున్నా.. ఏమైనా తప్పలు పలికితే క్షమించండి’’ అంటూ అక్షయ్ ప్రసంగించారు.
Read Also: రాజమౌళికి నేను పెద్ద అభిమానిని.. శంకర్ స్క్రీన్‌పై జక్కన్న +
‘‘ఈ సినిమా ద్వారా ఎన్నో విషయాలను తెలుసుకున్నాను. శంకర్ దర్శకుడు కాదు, గొప్ప శాస్త్రవేత్త. ఆయన పడిన కష్టానికి తప్పకుండా ఫలితం దక్కుతుంది. ఈ సినిమా కోసం మూడు గంటలసేపు మేకప్ వేసుకునేవాడిని. దాన్ని తీయడానికి మరో గంట సమయం పట్టేది. నన్ను నేను స్క్రీన్ మీద చూసుకుని నమ్మలేకపోయాను. ఇందుకు దర్శకుడు శంకర్‌కు దన్యవాదాలు తెలుపుకుంటున్నా. ఆయన ఈ సినిమా కోసం ఎంతో శ్రమపడ్డారు’’ అని తెలిపారు.
Read Also: ఆ బాధ భరించలేక 2.0 నుంచి తప్పుకోవాలనుకున్నా: రజనీకాంత్ +
ఫిట్‌నెస్ కోసం యాంకర్ అడిగిన ప్రశ్నకు అక్షయ్ బదులిస్తూ.. ‘‘నేను రోజు జిమ్‌కు వెళ్తాను. తెల్లవారుజాము 4 గంటలకు నిద్రలేస్తా. మా నాన్న ఆర్మీలో పనిచేశారు. అయితే, ఈ జీవనశైలిని మా ఇంట్లోవారు నాపై బలవంతంగా రుద్దలేదు. నా జీవితంలో నేను ఒక్కసారి కూడా సూర్యోదయం చూడటాన్ని మిస్ కాలేదని చెప్పుకోడానికి గర్వపడుతున్నా. నేను ప్రతి రోజును ఎంజాయ్ చేస్తా. నా శరీరమే నా ఆలయం’’ అని అన్నారు.
Watch Trailer here: శంకర్ అద్భుత సృష్టి ‘2.0’ ట్రైలర్ ఇదిగో.. +
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.